โฆษกฯเผย “บุช ซีเนียร์” ประธานาธิบดีมะกันคนที่ 41 เสียชีวิตแล้วด้วยวัย 94 ปี!
ด่วน! อดีตประธานาธิบดีสหรัฐคนที่ 41 "จอร์จ บุช" ผู้พ่อ ถึงแก่อสัญกรรมด้วยวัย 94 ปี
1 ธ.ค. 2561

โฆษกของครอบครัวบุช เปิดเผยว่า นายจอร์จ เอช ดับเบิลยู บุช  ประธานาธิบดีคนที่ 41 ของสหรัฐ และบิดาของ นายจอร์จ ดับเบิ้ลยู. บุช อดีตประธานาธิบดีคนที่ 43 ของสหรัฐ ถึงแก่อสัญกรรมในวัย 94 ปี ในคืนวันศุกร์ที่ 30 พ.ย.2561 ตามเวลาท้องถิ่นของสหรัฐ
ทั้งนี้ นายจอร์จ เอช ดับเบิลยู บุช ป่วยเป็นโรคพาร์กินสัน และเข้าออกโรงพยาบาลหลายครั้งในช่วง 2-3 ปีที่ผ่านมา โดยเขาได้ถูกนำตัวเข้ารับการรักษาในห้องไอซียู จากภาวะติดเชื้อในกระแสเลือด เมื่อเดือนเม.ย.
สำหรับ นายจอร์จ เอช ดับเบิลยู บุช ดำรงตำแหน่งประธานาธิบดีสหรัฐในระหว่างปี 2532-2537 เขาเคยเป็นทหารผ่านศึกในสมัยสงครามโลกครั้งที่ 2 ทั้งยังเคยเป็นผู้อำนวยการสำนักข่าวกรองกลาง (CIA) และเคยเป็นรองประธานาธิบดีสองสมัยของประธานาธิบดีโรนัลด์ เรแกน